
[bookmark: _GoBack]Ja s'ha obert a l’IES Joan Ramon Benaprès la convocatòria Erasmus+ per a la mobilitat en modalitat d’estudis i de pràctiques en centres educatius i empreses europees per als alumnes d’Educació Superior (Cicles Formatius de Grau Superior), així com per a la mobilitat de personal per a la docència i formació.
ERASMUS+ és el programa de la Unió Europea per a l'educació, formació, joventut i esport, aprovat per al període 2014-2021.La finalitat principal d’aquest programa és atendre les necessitats d’ensenyament i aprenentatge de totes les persones, tant estudiants com personal docent, que participen en el procés educatiu de formació professional de grau superior i grau mitjà.
Amb la finalitat de garantir els principis bàsics de publicitat, concurrència, transparència i objectivitat, la direcció i els membres de coordinació de mobilitat del centre han resolt publicar aquesta convocatòria on les persones interessades podran trobar els següents documents:
- Presentació de la convocatòria Erasmus+ 2015-2016.
- Declaració de la política Erasmus+ IES Joan Ramon Benaprès.
- Criteris de selecció de l'alumnat aspirant.
- Document de sol·licitud de mobilitat.

